Protokoll

Fra årsmøtet i Postpensjonistene Hedmark den 04. mars 2015

Til stede:

Fra avdelingen: 51 medlemmer

Fra Postens Pensjonistforbund: Magne Furesund

Referent: Terje Flem

**SAKLISTE**

1. Åpning og konstituering
2. Valg av møteleder og sekretær
3. Årsberetning for 2014
4. Revidert regnskap for 2014
5. Innkomne forslag
6. Handlingsplan for 2015
7. Budsjett for 2015
8. Valg

**SAK 1**

Ivar Kipperberg ønsket 51 medlemmer velkommen, med et spesielt velkommen til, og presentasjon av, leder av Postens Pensjonistforbund, Magne Furesund.

* Det fremkom ingen merknader hverken til saklisten eller til måten årsmøtet var kunngjort på. Årsmøtet ble derfor konstatert lovlig satt.

Medlemmer som har gått bort i løpet av årsmøteperioden ble deretter hedret med ett minutts stillhet.

**SAK 2**

Fra styrets side ble Johanne Lillevik foreslått som møteleder og Terje Flem som referent. I tillegg ble Jan Erik Johansen og Hans Rustad foreslått til å underskrive protokollen.

* Årsmøtet ga sin tilslutning til forslagene.

**SAK 3**

Årsberetningen var på forhånd utsendt til alle påmeldte deltakere. Det ble derfor lagt til grunn for gjennomgangen at alle hadde gjennomgått denne, og notert seg eventuelle spørsmål og/eller kommentarer på forhånd. Årsberetningen ble derfor ikke gjennomgått i detalj, men ved at møteleder viste til punkt for punkt, samt ga noen kommentarer til en del av punktene:

Eldrerådene:

* Nye valg til høsten

Faglig:

* Nedlegging av sykehjemmet i Sørskogbygda er vedtatt utsatt, noe som

viser at det er viktig å engasjere seg

Møteplassen/Elverum:

* Fungerer nå godt etter flytting av møtedag fra fredag til onsdag.

I tillegg framkom følgende kommentarer:

Frivilligsentralen/Pensjonisthjelpen:

* Ole Ivar Pedersen er kasserer i Pensjonisthjelpen og styremedlem i Frivillig-

sentralen. Gunvor Ottersen er varamedlem i Frivilligsentralen

Steinar Kjeverud kom med rosende ord til både årsberetningen og Hedmarksposten, samt til styrets arbeid generelt.

Årsberetningen ble deretter enstemmig godkjent.

**SAK 4**

Liv Hodøl Thoresen gjennomgikk regnskapet med kommentarer/noter for 2014 post for post.

* Egenandel ved turarrangementer og møter er slått sammen til en post, men burde vært spesifisert
* Regnskapet balanserer med et overskudd på kr. 9.364,14.
  + Litt sein reaksjon i forhold til å få grasrotandeler, mulig at det er derfor vi har relativt få slike
  + Mulige dugnadsjobber meldes styret som eventuelt vil ta kontakt
  + Mulig dugnadsjobbing i forbindelse med HamKam Yngres Talentcup følges opp
  + Vi har søkte flere kommuner om tilskudd, men kun Hamar og Stange, samt Hedmark Fylke, har bevilget tilskudd.
* Revisor har gitt sin tilslutning til regnskapet uten kommentarer.

Regnskapet ble deretter enstemmig godkjent.

**SAK 5**

Det forelå ingen forslag til årsmøtet.

**SAK 6**

Møteleder gjennomgikk Handlingsplanen punkt for punkt.

* Ved alle våre arrangementer bør medlemmene anmodes om å benytte kollektiv transport, eventuelt organisere felleskjøringer der hvor kollektiv transport ikke kan benyttes

Årsmøtet ga deretter sin tilslutning til at det jobbes etter den skisserte planen

**SAK 7**

Møteleder gjennomgikk forslaget til budsjett post for post.

* Punkt 8, Hjelm Andersens Fond, er økt fra 5.000 kroner i regnskapet til 10.470 kroner i budsjettet
  + Beløpet er økt for inneværende år, og er allerede bevilget

Årsmøtet ga sin tilslutning til de enkelte poster/forslagene, og budsjettforslaget ble deretter enstemmig godkjent.

**SAK 8**

Ole Ivar Pedersen refererte valgkomiteens forslag. Det fremkom ingen andre forslag til valgene enn valgkomiteens forslag. Til styret ble derfor følgende valgt:

* Leder Johanne Lillevik ny 1 år
* Nestleder Svanhild Sandnes ikke på valg 1 år
* Sekretær Terje Flem gjenvalg 2 år
* Kasserer Tore Moen ny 2 år
* Styremedlem Anne Lise Nordbye ikke på valg 1 år
* Varamedlem Geir Jordet gjenvalg 1 år
* Varamedlem Ivar Kipperberg ny som vara 1 år
* Revisor Kjell Hovden gjenvalg 1 år
* Vararevisor Ole Ivar Pedersen gjenvalg 1 år
* Arrangementskomiteen, leder Gunvor Ottersen, gjenvalg 1 år
* Arrangementskomiteen Arne Randmæl gjenvalg 1 år
* Arrangementskomiteen Jan Erik Johansen gjenvalg 1 år
* Arrangementskomiteen Mette Linderud gjenvalg 1 år
* Valgkomite, leder Ole Ivar Pedersen gjenvalg 1 år
* Valgkomite Turid Sandvoll gjenvalg 1 år
* Valgkomite Gustav Cederberg gjenvalg 1 år

Valgkomiteens forslag ble enstemmig godkjent uten motkandidater.

I tillegg fortsetter Leif Håvard Henriksen som vår kontaktperson i Nord – Østerdal for en ny periode.

Liv Hodøl Thoresen fortsetter tilsvarende som vår kontaktperson i Møteplassen Elverum, hvor hun også er medlem av representantskapet for stiftelsen.

Nyvalgt leder Johanne Lillevik takket for tilliten på vegne av det nye styret. Hun takket også andre som har verv for innsatsen, samt alle de 51 fremmøtte medlemmene for et godt møte med gode og saklige innlegg.

Ivar Kipperberg overrakte blomster til Liv Hodøl Thoresen og Wenche Andersen som takk for deres innsats i/for foreningen, mens Johanne Lillevik overrakte blomster til Ivar Kipperberg som takk for hans store innsats i foreningen gjennom mange, mange år. Ivar har ledet foreningen gjennom hele 11 år, og har lagt ned utrolig mye både tid og arbeid til foreningens beste. Tusen takk Ivar!

Etter årsmøtet orienterte Postens Pensjonistforbunds leder, Magne Furesund, om aktuelle saker i forbundet:

* Våre muligheter for å nå fram med våre krav går via Pensjonistforbundet som har drøftingsrett
* Mange kommuner har øremerkede penger til bygging av sykehjem, men bygger ikke fordi de ikke har penger til drift
* Magne er imidlertid positiv til at Regjeringserklæringen om lovfestet rett til sykehjem vil komme
* Pensjonsreduksjonen for ektefeller må bort
* Trygdeoppgjøret 2015
  + Magne er positiv til et 0 – oppgjør, dvs. at trygden reguleres i takt med prisveksten, og regner med at fratrekket på 0,75% vil bortfalle i år selv om det ikke forutsettes gjort noe med dette før i 2017.
* Midler til den kulturelle spaserstokken ble egentlig foreslått tatt ut av Statsbudsjettet for 2015, men ligger likevel foreløpig inne i budsjettet.

Det ble deretter servert gryte og kaffe og kringle i kantina, hvor det også var loddsalg med en rekke fine gevinster, og underholdning av Steinar Kjeverud og Jan Arne Berg.

Jan Erik Johansen Hans Rustad